Vroue Landbouvereniging van Kaapland | Almal kan kwilt
Almal kan kwilt
Home>News >Maria Stofberg Tak >Almal kan kwilt
Posted by VLV in Maria Stofberg Tak 05 Feb 2015
Verslaggewer: Alta Britz
Datum: 5 Februarie 2015
Februarie is nie net die liefdesmaand nie, maar ook die warmste maand! Meeste dames het rooi en wit aan, mooi rooi harte versier die vensters en rooi hartjies met ‘n toffie word aan almal uitgedeel!
Die teedames het die lede afgekoel met heerlike spanspek en roomys.
Sumarie Pretorius vertel van haar kwilt- en laslapkursusse wat sy by haar huis in Meiringstraat 47 Worcester, aanbied. Sy is lid van die Langeberg Laslapgulde. Volgens haar kan enige persoon, wat ‘n naaimasjien het en wat reguit stik , kwilt en laslapwerk doen. Jy doen laslapwerk omdat jy mooigoed wil maak en om jou besig te hou. Sy het haar Skatkis Lap en toebehore winkeltjie by haar huis. Sy het ‘n pragtige uitstalling van haar werk gedoen.
Sumari Pretorius met ‘n pragtige kers muurbehangsel
Die vergadering verskuif na die goed toegeruste gasvryheidsklaskamer van die De la Bat Skool vir Dowes. Coronel Louw, hoof van die gasvryheidsafdeling, vertel met behulp van fotoskuifies, baie entoesiasties, van die opleiding wat hul aan leer- en gehoorgestremde leerders gee. Na hul opleiding van 3 jaar word baie van hulle as chefs by restaurante in diens geneem.
Amahle Jemane, 100% gehoorgestremd, het met die hulp van ‘n tolk, Evert Burger, die storie van die Baba met die honger wurm, voël en krokodil, vertel. Evert is gedeeltelik gehoorgestremd en is ‘n onderwyser by De la Batskool.
Amahle Jemane, en die tolk, Evert Burger
Bettie Swanepoel, Sameroeper, Hettie Stander, Voorsitter en Coronel Louw
Sella Swart, erelid het aan 6 lede Jaarkentekens aan lede oorhandig.
Agter v.l.nr: Jacoba du Plessis (25jr), Sella Swart, Daphne Auret (10jr)
Voor vlnr: Mimmie Burger (60jr), Hettie Stander (5jr), Magriet van der Merwe (5jr) en Nellie Crafford (5jr)